Rikunarita-ORG/Wikinium huggingface dataset:
# Tatanama binomial

Karl von linne atau Carl von Linné atau juga Carolus Linnaeus (1707–1778), ahli botani Sweden, ialah pereka sistem tatanama binomial yang moden.
Sistem formal untuk menamai spesies boleh digelar:

* **tatanama binomial**, khususnya dalam lingkungan ahli zoologi;
* **tatanama perduaan**, khususnya dalam lingkungan ahli botani; atau
* **sistem pengelasan binomial**.

Yang penting adalah bahawa setiap nama spesies ditulis dalam bahasa Latin (saintifik moden) dan mengandungi dua bahagian. Oleh itu, ia umumnya dikenali sebagai "**nama Latin**" spesies, akan tetapi istilah itu dielakkan oleh para ahli biologi dan ahli filologi yang lebih suka akan istilah "**nama saintifik**".

Karl von Linne ialah ahli botani Sweden yang mereka sistem tatanama binomial yang moden. Beliau cuba memerikan seluruh alam semula jadi yang diketahui ketika itu dan memberikan nama dua bahagian kepada setiap spesies (mineral, tumbuhan, atau haiwan). Bagaimanapun, tatanama bionomial bukan sesuatu gagasan yang baharu dan pernah wujud dalam pelbagai bentuk sebelum Linne serta pernah digunakan oleh keluarga Bauhin yang hidup sekitar 200 tahun sebelum Linne. Bagi sistem rekaannya, Linne hanya menggunakan:

* nama genus; dan
* nama khusus atau nama julukan;

untuk membentuk nama spesies. Misalnya, manusia tergolong dalam genus *Homo* dan nama khususnya ialah *sapiens*. Justera, manusia sebagai spesies diklasifikasikan sebagai *Homo sapiens*. Huruf pangkal untuk bahagian nama pertama (genus) selalu ditulis dengan huruf besar, manakala huruf pangkal untuk bahagian nama kedua tidak, walau jika ia berasal daripada nama khas seperti nama orang atau tempat. Sebagai kelaziman, semua nama genus dan takson yang lebih rendah kedudukannya sentiasa ditulis dengan huruf italik, manakala nama famili dan takson yang lebih tinggi dicetak dalam teks biasa. Spesies boleh dibahagikan lagi kepada kedudukan taksonomi, dan menghasilkan *nama trinomial* atau *trinomen* untuk subspesies.

## Lihat juga

* Nama hibrid
* Tatanama trinomial
* Senarai ahi botani mengikut singkatan penulis

## Rujukan

* (Inggeris) How names work Diarkibkan 2012-04-02 di Wayback Machine. Royal Horticultural Society.

## Pautan luar

* Curiosities of Biological Nomenclature
* The Language of Horticulture Diarkibkan 2005-03-06 di Wayback Machine
# Corse

**Corse** (dalam bahasa Perancis, IPA: [kɔʁs]) atau **Corsica** (dalam bahasa Corsica dan bahasa Itali, IPA: [ˈkɔrsika]) merupakan sebuah pulau dan salah satu daripada 27 kawasan di Perancis, walaupun ia secara rasmi dipanggil "kolektiviti jajahan" (*collectivité territoriale*). Ibu kotanya ialah Ajaccio.
# Azores

Lokasi Azores
**Azores** (bahasa Portugis: Açores) merupakan sebuah kepulauan gunung berapi yang terletak di tengah Lautan Atlantik dan merupakan wilayah autonomi Portugal. Jaraknya sekitar 1,500 km dari Lisbon dan 3,900 km dari timur pesisir Amerika Utara.

## Pautan luar

* (Portugis)(Inggeris) Badan Pelancongan Azores
# Madeira

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Kawasan Autonomi Madeira*Região Autónoma da Madeira* |
| --- |
|
Bendera

Jata

 |
| **Cogan kata:"Das ilhas, as mais belas e livres"*  (Bahasa Portugis) "Yang terindah dan terbebas di kalangan semua pulau" |
| **Lagu kebangsaan:A Portuguesa*  (national) *Hino da Região Autónoma da Madeira*  (local) |
|  |
| Ibu negaradan bandar terbesar} | Funchal |
| Bahasa rasmi | Portugis |
| Pemerintah | Kawasan autonomi |
|  |
| • Presiden  | Alberto João Jardim |
|  |
| Penubuhan |
|  |
| • Diduduki  | 1420 |
| • Autonomi  | 1 Julai 1976 |
|  |
| Keluasan |
| • Jumlah | 828 km2 (320 bt2) (n/a) |
| Populasi |
| • Perkiraan 2006 | 245,806  |
| • Kepadatan | 295/km2 (764.0/sq mi) (n/a) |
| KDNK (PPP) | 2003 |
| • Jumlah | €4.6 bilion  (n/a) |
| • Per kapita | - (n/a) |
| HDI (n/a) | - **Ralat: Nilai IPM tidak sah** (n/a) |
| Mata wang | Euro (€)1 (EUR) |
| Zon waktu | WET |
| • Musim panas (DST) | UTC+1 (EST) |
| Kod panggilan | 351 |
| DPT internet | .pt |
| 1. Sebelum tahun 2002: Escudo Portugis
 |

 |
|  |

**Madeira** (IPA: [mɐdeiɾɐ] atau /mɐˈdɐiʀɐ/) ialah segugusan kepulauan Portugal . Pulau ini terletak di bahagian utara Lautan Atlantik pada koordinat 32°22.3′N, 16°16.5′W dan 33°7.8′N, 17°16.65′W. Pulau ini lebih hampir dengan daratan Maghribi berbanding dengan Portugal.

Madeira ialah salah sebuah kawasan autonomi Portugal. Di kalangan kepulauan ini, hanya **Pulau Madeira** dan **Pulau Porto Santo** berpenduduk. Meskipun tergolong dalam lingkungan politik dan kebudayaan Eropah, namun secara geografi Madeira boleh dianggap sebahagian daripada Plat Afrika.

Madeira yang asalnya dikenali sebagai **Kepulauan Ungu** oleh orang Rom Purba ini ditemui semula, mungkin secara tidak sengaja, oleh pelaut-pelaut Portugis dan bernaung di bawah kuasa Portugal seawal tahun 1418 atau selewatnya 1420. Kepulauan ini dianggap sebagai penemuan pertama dalam zaman penerokaan yang dimulakan Henry si Pelayar dari Portugal. Madeira iaah sebuah tempat peranginan yang dikunjungi ramai sepanjang tahun, yang dikenali kerana wain Madeira, bunga-bunga, dan kesenian sulamannya, serta sambutan Tahun Baru yang menampilkan pertunjukan bunga api mengagumkan yang merupakan pertunjukan seumpamanya yang terbesar di dunia menurut Rekod Dunia Guinness.

* Madeira
*
*
*
*
*
*
*

## Peta pulau Madeira dan Porto Santo

Peta topografi menunjukkan pulau Madeira dan Porto Santo
## Rujukan

## Pautan luar

* Madeira Information Website with webcams and lots of info
* Madeira's Official Tourism Website
* Madeira's Government Website Diarkibkan 2007-05-09 di Wayback Machine
* Global Volcanism Program: Madeira
* www.fly2madeira.com Diarkibkan 2008-12-01 di Wayback Machine
# Bebawang

Pelbagai jenis bawang
**Bebawang** (Jawi: ‏بباوڠ‎‎) ialah bahagian dalam sesebuah tumbuhan berupa umbi terdiri daripada batang sangat pendek dan tebal menempatkan pangkal daun berlapis-lapis di mana terisinya bekalan tenaga mahupun cara biak secara vegetatif. Contoh tumbuhan yang membiak secara bebawang ialah bawang, tulip dan bunga seri pagi.

Batang dalam pusat bebawang ini dalam bentuk menegak. Terdapat kawasan pertumbuhan yang ditutupi oleh lapisan-lapisan daun bernabu terbahagi kepada lapisan luar yang bertindak sebagai lapisan bekalan tenaga dan lapisan dalam yang menumbuhkan tunas. Di celah-celah antara daun bernabu dan batang tumbuh tunas yang dikenali sebagai tunas aksil; tunas aksil inilah yang akan membentuk bebawang yang baru.

Bebawang meningkat dari segi saiz dan berat pada fasa tumbesaran semasa dan selepas tempoh berbunga.

## Lihat juga

* Umbisi
* Rizom
* Umbi
* Sulur

## Rujukan
# Lebah kayu

| Lebah kayu |
| --- |
|  |
| *Xylocopa violacea* mendapatkan nektar |
| Pengelasan saintifik |
| Alam: | Haiwan |
| Filum: | Artropoda |
| Kelas: | Insecta |
| Order: | Hymenoptera |
| Suborder: | Apocrita |
| Superkeluarga: | Apoidea |
| Keluarga: | Apidae |
| Subkeluarga: | Xylocopinae |
| Tribus: | **Xylocopini** |
| Genus: | Xylocopa Latreille, 1802 |
| Spesies jenis |
| *Xylocopa violacea* Linnaeus, 1758 |

**Lebah kayu** (bahasa Inggeris:*Carpenter bee*) (genus Xylocopa dalam subfamili **Xylocopinae**) ialah lebah besar dan berbulu, terdapat di seluruh dunia. Terdapat kira-kira 500 spesies lebah kayu dalam 31 subgenus. Namanya datang daripada fakta bahawa hampir semua spesies membina sarangnya dengan mengorek lubang dalam kayu mati, buluh, atau di kayu balak (kecuali dalam subgenus *Proxylocopa*, yang membuat sarang dalam tanah).
Ahli puak bersaudara Ceratinini kadang-kadang dirujuk sebagai "lebah kayu kecil".

Lebah kayu mempunyai mata majmuk yang besar
Sarang lebah kayu di dalam batang pokok
## Rujukan

## Pautan luar

* Carpenter Bee Information Diarkibkan 2010-06-13 di Wayback Machine from the National Pest Management Association
* United States *Xylocopa* Identification Guide
* List of Species
# Nektar

Nektar bunga *Camellia*
Kupu-kupu *Vanessa kershawi* menghirup nektar
**Nektar** atau **madu bunga** merupakan cecair yang kaya dengan gula yang dihasilkan oleh tumbuhan. Ia dihasilkan dalam kelenjar yang dipanggil **nektari**, sama ada di dalam bunga, di mana ia menarik haiwan pendebunga, ataupun dengan **nektari luar bunga** yang menjadi sumber nutrien kepada haiwan mutualis yang memberi perlindungan anti-maun kepada tumbuhan sebagai balasan. Antara haiwan-haiwan pendebunga utama yang meminum nektar ialah lebah, kupu-kupu, rama-rama, burung madu dan kelawar.

Nektar merupakan bahan yang amat penting dari segi ekologi, yakni sumber gula untuk menghasilkan madu. Ia juga berguna dalam bidang pertanian san hortikultur kerana sesetengah serangga pemangsa yang dewasa menghirup nektar.

## Nektari bunga

Nektari bunga biasanya terletak di tapak periant, supaya pendebunga dipaksa mengusap-usap anggota pembiakan bunga, iaitu cepu debunga dan pistil, sambil menyentuh nektar.

## Nektari luar bunga

Nektar yang terhasil di luar bunga pada amnya dihasilkan untuk menarik serangga pemangsa. Serangga pemangsa ini akan memakan kedua-dua nektar dan serangga maun di sekitarnya, oleh itu bertindak sebagsi 'penjaga'. Nektari luar bunga pada amnya terletak terletak pada daun, dengan tepatnya petiol, tulang atau tepi daun. Nektari ini disangkakan merupakan trikom ubah suai yang mengeluarkan nektar dari sap floem. Nektari luar bunga terdapat pada spesies-spesies tumbuhan yang tergolong dalam genera *Salix*, *Prunus* dan *Gossypium* antara lainnya. Bagi bunga markisah *Passiflora*, nektari luar bunga mencegah haiwan maun dengan menarik semut sambil menjauhkan dua spesies kupu-kupu daripada bertelur. Bagi kebanyakan tumbuhan maging, nektar bertujuan menarik mangsa serangga.

* Nektari luar bunga pada petiol daun *Prunus avium*.
* Nektari luar bunga pada *Prunus africana*

## Rujukan

## Lihat juga

* Bunga
* Madu
* Lebah
# Sebaran biologi

Sebaran angin benih dandelion
**Sebaran biologi** merujuk kepada kedua-dua pergerakan individu (haiwan, tumbuhan, kulat, bakteria, dsb.) dari tempat kelahiran ke tempat membiak mereka, serta pergerakan dari satu tempat membiak ke tempat membiak yang lain.
Sebaran juga digunakan untuk memerikan pergerakan propagul seperti biji benih dan spora.
Secara teknikal, sebaran ditakrifkan sebagai sebarang pergerakan yang mempunyai potensi ke arah aliran gen.
Proses penyebaran melibatkan tiga fasa: pemergian, perpindahan dan penempatan, dan terdapat faedah dan kos kesesuaian yang dikaitkan dengan setiap fasa.
Dengan hanya bergerak dari satu tompok habitat ke tompok lain, penyebaran suatu individu mempunyai kesan terhadap bukan hanya kesesuaian individu tersebut, tetapi juga terhadap dinamik penduduk, genetik penduduk dan taburan spesies. Memahami sebaran dan kesannya terhadap strategi evolusi pada tahap spesies, dan terhadap proses pada tahap ekosistem, memerlukan pemahaman terhadap jenis sebaran, cakupan sebaran suatu spesies, dan mekanisme sebaran yang terlibat.

**Sebaran biologi** boleh dibezakan dengan geosebaran, iaitu percampuran populasi (atau seluruh biota) yang sebelum ini terpisah disebabkan hakisan halangan geografi atau aliran gen (Lieberman, 2005; Albert dan Reis, 2011).

## Mekanisme sebaran

Tumbuhan tidak boleh bergerak, dan menggunakan teknik sebaran biji benih.

Kebanyakan haiwan boleh bergerak. Yang tidak dapat bergerak akan menghasilkan unit sebaran ala kaedah sebaran tumbuhan.

## Rujukan
# Tahan musim sejuk

**Tahan musim sejuk** atau **langkau sejuk** ialah proses organisme melalui atau menunggu ketika musim sejuk, atau melalui tempoh ketika keadaan "musim sejuk" (sejuk atau suhu bawah sifar, ais, salji, sumber makanan terhad) menjadikan aktiviti normal atau kehidupan sukar atau hampir mustahil. Dalam beberapa kes, "musim sejuk" dicirikan tidak semestinya sejuk tapi dengan keadaan kering; melalui sebarang tempoh begitu juga dipanggil langkau sejuk.

Hibernasi dan penghijrahan adalah dua cara utama di mana langkau sejuk dicapai.

Langkau sejuk berlaku dalam beberapa jenis bentuk kehidupan:

* Dalam entomologi, langkau sejuk adalah bagaimana serangga melewati musim sejuk. Banyak serangga tahan musim sejuk sebagai orang dewasa, pupa, atau telur. Ini boleh dilakukan di dalam bangunan, di bawah kulit pokok, atau di bawah daun yang jatuh atau pokok tumbuhan lain di atas tanah. Semua tapak langkau sejuk seperti ini melindungi serangga dari keadaan buruk yang berkaitan dengan musim sejuk. Kegiatan hampir sepenuhnya terhenti sehingga keadaan menjadi lebih baik. Satu contoh ialah kupu-kupu jubah kabung, yang mengalami kelebihan untuk langkau sejuk di lokasi yang mereka inginkan dengan menjadi salah satu rama-rama pertama yang muncul selepas musim sejuk yang dingin. Contoh lain adalah telur ulat rama-rama hutan yang melangkau sejuk dengan tersusun padat dengan kuat di atas dahan pokok. Serangga lain, seperti kupu-kupu *monarch*, berhijrah dan langkau sejuk di kawasan yang lebih panas. Banyak burung berhijrah dan kemudian langkau sejuk di kawasan-kawasan di mana suhu lebih panas atau makanan lebih mudah didapati.
* Tumbuhan kadang-kadang dikatakan turut langkau sejuk. Pada masa itu, pertumbuhan tisu vegetatif dan struktur pembiakan menjadi minimum atau berhenti sepenuhnya. Untuk tumbuhan, langkau sejuk sering melibatkan bekalan air terhad dan pendedahan cahaya yang berkurangan. Pada musim bunga berikutan langkau sejuk, banyak tumbuh-tumbuhan akan memasuki peringkat bunga mereka.
* Orang juga digambarkan dari semasa ke semasa sebagai melangkau sejuk. Ini adalah benar terutamanya pada masa lalu semasa penerokaan ketika orang terpaksa melalui musim dingin di tempat-tempat yang tidak sesuai untuk kelangsungan hidup musim sejuk, dan bahkan hari ini di rantau kutub. Hari ini orang mungkin dikatakan langkau sejuk ketika mereka bergerak ke kawasan yang lebih panas selama bulan-bulan cuaca dingin yang berlaku di latitud utara, seperti orang dari pelbagai bahagian Amerika Utara yang bergerak ke Florida, Arizona, atau New Mexico (antara tempat lain) ketika November hingga Mac.
* Dalam patologi tumbuhan, langkau sejuk adalah di mana patogen tumbuhan bertahan musim sejuk, di mana spesies hos tanaman biasa tidak berkembang, dengan memindahkan kepada hos alternatif, hidup bebas di dalam tanah atau hidup pada tumbuhan buangan seperti kentang lama.

## Rujukan
# Sungkup

Sungkup menggunakan sabut kelapa untuk tanaman hiasan.
**Sungkup** adalah bahan-bahan seperti bahan organik, daun-daun, sabut kelapa atau plastik yang letakkan di pangkal pokok untuk mengelakkan tanah daripada kekeringan atau kedinginan juga berfungsi mengurangkan pertumbuhan rumpai.

## Galeri

*
* Habuk kayu sebagai sungkup

## Rujukan
# Alkaloid

Alkaloid individual pertama, morfina, diasingkan pada 1804 daripada popi (*Papaver somniferum*).
**Alkaloid** ialah sekumpulan sebatian kimia yang terjadi secara semula jadi yang kebanyakannya mengandungi atom nitrogen bes. Kumpulan ini juga mengandungi sesetengah sebatian berkaitan dengan ciri neutral dan juga ciri asid lemak. Sesetengah sebatian sintetik dengan struktur serupa juga dianggap sebagai alkaloid. Sebagai tambahan kepada karbon, hidrogen dan nitrogen, alkaloid juga boleh mengandungi oksigen, belerang dan lebih jarang unsur lain seperti klorin, bromin, dan fosforus.

## Lihat juga

* Amina
* Bes (kimia)
* Senarai tumbuhan beracun
* Produk semula jadi
* Palau'amina
* Metabolit sekunder
* Bahan uji Mayer

## Nota

## Rujukan

## Bibliografi

* Aniszewski, Tadeusz (2007). *Alkaloids – secrets of life*. Amsterdam: Elsevier. ISBN 978-0-444-52736-3.
* Begley, Tadhg P. (2009). *Encyclopedia of Chemical Biology*. Wiley. doi:10.1002/cbic.200900262. ISBN 978-0-471-75477-0.
* Brossi, Arnold (1989). *The Alkaloids: Chemistry and Pharmacology*. Academic Press.
* Dewick, Paul M (2002). *Medicinal Natural Products. A Biosynthetic Approach. Second Edition*. Wiley. ISBN 0-471-49640-5.
* Fattorusso, E. and Taglialatela-Scafati, O. (2008). *Modern Alkaloids: Structure, Isolation, Synthesis and Biology*. Wiley-VCH. ISBN 978-3-527-31521-5.CS1 maint: multiple names: authors list (link)
* Grinkevich NI Safronich LN (1983). *The chemical analysis of medicinal plants: Proc. allowance for pharmaceutical universities*. M.
* Hesse, Manfred (2002). *Alkaloids: Nature's Curse or Blessing?*. Wiley-VCH. ISBN 978-3-906390-24-6.
* Knunyants, IL (1988). *Chemical Encyclopedia*. Soviet Encyclopedia.
* Orekhov, AP (1955). *Chemistry alkaloids* (ed. Acad. 2). M.: USSR.
* Plemenkov, VV (2001). *Introduction to the Chemistry of Natural Compounds*. Kazan.
* Saxton, J. E. (1971). *The Alkaloids. A Specialist Periodical Report*. London: The Chemical Society.
* Veselovskaya, N. B., Kovalenko, A.E (2000). *Drugs*. Moscow: Triada-X.CS1 maint: multiple names: authors list (link)
* Wink, M (2009). "Mode of action and toxicology of plant toxins and poisonous plants". *Mitt. Julius Kühn-Inst*. **421**: 93–112. Dicapai pada 18 March 2014.

Templat:Alkaloid

Templat:Pautan RB
# PubMed Central

**PubMed Central** ialah satu pangkalan data sastera sains berteks penuh dalam sains bioperubatan dan hayat. Pangkalan data ini tumbuh daripada sistem pencari sastera bioperubatan PubMed Entrez dalam talian. PubMed Central dimajukan oleh Perpustakaan Perubatan Kebangsaan Amerika Syarikat (NLM) sebagai arkib rencana jurnal bioperubatan dalam talian.

## Lihat juga

* MEDLINE, pangkalan data sastera maklumat sains hayat dan bioperubatan antarabangsa
* PMID (PubMed Identifier)

## Nota

## Pautan luar

* PubMed Central (Inggeris)
* PubMed Central FAQ (Inggeris)
* National Institutes of Health Submission System (NIHMS) (Inggeris)
* NIH Public Access Policy (Inggeris)
# Encyclopedia of Life

*Encyclopedia of Life*|  |
| Jenis tapak | Ensiklopedia biologi |
| Tersedia dalam | (19 bahasa) |
| Dicipta oleh | Muzium Field Universiti Harvard Yayasan MacArthur Makmal Biologi Marin Biological Taman Botani Missouri Yayasan Sloan Institusi Smithson |
| URL | eol.org |
| Komersial | Tidak |
| Pendaftaran | Pilihan |
| Dilancarkan | 26 Februari 2008 (2008-02-26) |
| Status semasa | Aktif |

**Encyclopedia of Life** (**EoL**) ialah sebuah ensiklopedia dalam talian bebas kolaboratif bertujuan untuk mendokumentasikan keseluruhan kira-kira 1.9 juta spesies yang diketahui dalam sains. Ensiklopedia ini dibangun dari pangkalan data sedia ada, dan para penyumbang termasuk ahli sains serta orang awam.

EoL bertujuan untuk membina satu halaman "boleh dikembangkan tanpa had" bagi setiap spesies, termasuk video, bunyi, imej, grafik, serta teks. Di samping itu, EoL menggabungkan kandungan daripada Perpustakaan Warisan Biodiversiti, yang mendigitalkan jutaan halaman kesusasteraan bercetak daripada perpustakaan sejarah alami utama dunia. Projek itu pada mulanya disokong oleh komitmen pembiayaan AS$50 juta, diketuai oleh Yayasan MacArthur dan Yayasan Sloan, yang masing-masing menyediakan AS$20 juta dan AS$5 juta. Tambahan AS$25 juta itu datang daripada lima institusi asas— Muzium Lapangan, Universiti Harvard, Makmal Biologi Marin, Taman Botani Missouri dan Institusi Smithson. Projek ini pada mulanya diketuai oleh Jim Edwards dan pasukan pembangunan oleh David Patterson. Hari ini, institusi yang mengambil bahagian dan penderma individu terus menyokong EoL melalui sumbangan kewangan.

## Rujukan

## Pautan luar

Rujuk rencana Wikinews:
Scientists to bring all species together in *Encyclopedia of Life Tapak sesawang rasmi
* "A Leap for All Life: World's Leading Scientists Announce Creation of *Encyclopedia of Life*". *Encyclopedia of Life*. 2007-05-09.
* The Encyclopedia of Life – Introductory video di YouTube from May 2007.
# FloraBase

FloraBase ialah pangkalan data dalam talian akses awam berkenaan flora Australia Barat. Ia menyediakan maklumat saintifik berwibawa mengenai 12,978 takson, termasuk perihalan, peta, imej, status pemuliharaan dan butiran tatanama. 1,272 taksa asing (rumpai semula jadi) turut direkodkan.

Sistem ini mengambil data daripada set data termasuk pangkalan data spesimen lebih daripada 803,000 koleksi tumbuhan dari Bancian Tumbuhan Australia Barat dan Herbarium Australia Barat. Ia dikendalikan oleh Herbarium Australia Barat dalam Jabatan Taman dan Hidupan Liar. Ia ditubuhkan pada November 1998.

## Rujukan

## Pautan luar

* Tapak sesawang rasmi
# Fasiliti Maklumat Biokepelbagaian Global

Ahli rasmi, atau "Peserta", GBIF terdiri daripada negara, institusi ekonomi dan organisasi antarabangsa. Peta menunjukkan taburan dan status negara peserta GBIF setakat 29 Ogos 2017.
**Fasiliti Maklumat Biokepelbagaian Global** (bahasa Inggeris: *Global Biodiversity Information Facility*, disingkat **GBIF**) adalah suatu pertubuhan internasional yang berfokus membuat data ilmiah biokepelbagaian tersedia lewat Internet dengan menggunakan layanan web. Data tersebut telah disediakan oleh banyak lembaga terkait dari seluruh dunia; arsitektur GBIF memungkinkan data tersebut dapat dicari dan diakses melalui satu portal. Data yang tersedia lewat portal GBIF terutama adalah data agihan jenis-jenis tumbuhan, haiwan, cendawan, dan mikrob di dunia; serta data nama ilmiahnya.

Misi GBIF adalah untuk memfasilitasi akses yang terbuka dan bebas terhadap data biokepelbagaian di seluruh dunia, untuk mendukung pembangunan lestari. Prioritinya, dengan penekanan pada promosi kesertaan dan bekerja melalui kerjasama, adalah termasuk memobilisasi data biokepelbagaian, mengembangkan protokol dan standar untuk memastikan integritas ilmiah dan inter-operabilitas, membangun arsitektur informatik yang memungkinkan penautan tipe data yang beragam dari sumber yang berlain-lainan, mendorong peningkatan kapasitas dan mempercepat pengembangan alat-alat analisis untuk memperbaiki pengambilan keputusan.

## Pautan luar

* laman GBIF Diarkibkan 2019-06-09 di Wayback Machine
* Deskripsi ringkas GBIF Diarkibkan 2020-12-09 di Wayback Machine
* Jaringan GBIF Diarkibkan 2020-12-16 di Wayback Machine
* Penerbit data GBIF Diarkibkan 2020-08-23 di Wayback Machine
# iNaturalist

iNaturalist| Jenis tapak | Sains rakyat |
| Tersedia dalam | (37 bahasa) |
| Pemilik | Akademi Sains California |
| URL | inaturalist.org |
| Komersial | Tidak |
| Pendaftaran | Perlu |

**iNaturalist** ialah projek sains rakyat dan perkhidmatan rangkaian sosial bagi pengamat alam (naturalis), golongan sains rakyat dan ahli biologi yang dibangun atas konsep pemetaan dan pelbagai pengamatan alam sekitar dari seluruh dunia. iNaturalist dapat diakses melalui laman webnya atau melalui aplikasi seluler yang telah dikembangkannya. Pememrhatian khalayak yang tercatat melalui iNaturalist menyediakan data terbuka yang berharga bagi proyek-proyek kajian sains, jabatan pemeliharaan, aneka organisasi lain, dan orang awam secara umum. Projek ini disebut-sebut sebagai "pentap piawai aplikasi mobil sejarah alami". Hampir semua aplikasi buatan iNaturalist ialah sumber terbuka.

## Rujukan

## Pautan luar

* Tapak sesawang rasmi